cyanic-selkie/wikianc huggingface dataset:
நீலப் பைங்கிளி
காணப்படும் பகுதிகளும் உணவும்
மேற்குத் தொடர்ச்சி மலை சார்ந்த பகுதிகளில் பசுமைமாறாக் காடுகளில் 500மீ முதல் 1500மீ வரை காணலாம். மலையடிவாரங்களில் காணப்படும் செந்தலைக் கிளியையும் இதனையும் சில சூழல்களில் ஒன்றாகக் காணலாம். காட்டுவாசிகள் குடியிருப்பைச் சார்ந்த அவர்களது பயிடும் நிலங்களிலும் கைவிடப்பட்ட காபி, ரப்பார் தோட்டங்களிலும் 4 முதல் 5 வரையான குழுவாகத் திரியும். தானியங்கள், விதைகள், கொட்டைகள் ஆகியவற்றை உணவாகக் கொள்ளும். இது மலைவாழ்மக்கள் பயிரிடும் நிலங்களிலும் விளைச்சலின்போது அழிவை உண்டு பண்ணும். குரல் முன்னதை ஒத்ததெனினும் சற்றுக் கடூரமான தொனியில் ஒலிக்கும். and possibly further east in the Kolli Hills.
இனப்பெருக்கம்
ஜனவரி முதல் மார்ச் வரை மரங்களில் குடைவுசெய்து 4 முட்டைகள் இடும். மரங்கொத்தி, குக்குறுவான் கூடுகளையும் திருத்தி அமைத்துப் பயன்படுத்தும்.
வெளி இணைப்புகள்
பகுப்பு:கிளிகள் பகுப்பு:தமிழ்நாட்டில் காணப்படும் பறவைகள் பகுப்பு:தென்னிந்தியப் பறவைகள்
இராகவேந்திர சிங் சவுகான்
நீதிபதி பணி
சவுகான் 1959ஆம் ஆண்டு திசம்பர் மாதம் 24ஆம் நாள் பிறந்தார். இவர் பி. ஏ., எல். எல். பி. பட்டங்கள் பெற்றுள்ளார். 1983 நவம்பர் 13 அன்று இராஜஸ்தான் உயர் நீதிமன்றத்தில் வழக்கறிஞராகத் தனது பணியைத் தொடங்கினார். குற்றவியல் மற்றும் சேவை விடயங்கள் இவரது சிறப்புத் துறை உள்ளது.
இவர் 13 ஜூன் 2005 அன்று இராஜஸ்தான் உயர் நீதிமன்றத்தின் கூடுதல் நீதிபதியாக நியமிக்கப்பட்டார். பின்னர், ஜனவரி 24.2008 அன்று நிரந்தர நீதிபதியாகப் பதவி உயர்வு பெற்றார். 2015 மார்ச் 10 அன்று கர்நாடக உயர் நீதிமன்ற நீதிபதியாக பணியிட மாறுதல் பெற்றார். மீண்டும் 8 நவம்பர் 2018 அன்று தெலுங்காணா உயர் நீதிமன்ற நீதிபதியாக மாற்றப்பட்டார்.
சவுகான், ஏப்ரல் 3, 2019 அன்று தெலுங்காணா உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். பின்னர் 22 ஜூன் 2019 அன்று, தெலுங்காணா உயர் நீதிமன்றத்தின் தலைமை நீதிபதியாக நியமிக்கப்பட்டார்.
உத்தராகண்டு உயர்நீதிமன்றத்தின் தலைமை நீதிபதியாக 31 டிசம்பர் 2020 அன்று நியமிக்கப்பட்ட சவுகான், ஜனவரி 7, 2021 அன்று பதவியேற்றார்.
மேற்கோள்கள்
பகுப்பு:வாழும் நபர்கள் பகுப்பு:1959 பிறப்புகள்
மொழையூர் கைலாசநாதசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாத சுவாமி, சௌந்தரநாயகி அம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. புரட்டாசி மாதம் நவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆலங்குடி
ஆலங்குடி(Alangudi) இந்தியாவின் தமிழ்நாடு மாநிலத்தில் புதுக்கோட்டை மாவட்டம், ஆலங்குடி வட்டத்தின் நிர்வாகத் தலைமையிட நகரமும்; பேரூராட்சியும் ஆகும்.
அமைவிடம்
ஆலங்குடி பேரூராட்சி, புதுக்கோட்டையிலிருந்து 20 கிமீ தொலைவில் உள்ளது. இதனருகே அமைந்த தொடருந்து நிலையம் புதுக்கோட்டையில் உள்ளது.
பேரூராட்சியின் அமைப்பு
3.09 சகிமீ பரப்பும்,15 வார்டுகளும், 39  தெருக்களும் கொண்ட இப்பேரூராட்சி  ஆலங்குடி (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 79 மீட்டர் (259 அடி) உயரத்தில் இருக்கின்றது.
வெளி இணைப்புகள்
* புதுக்கோட்டை மாவட்டத்திலுள்ள ஊர்களும் நகரங்களும் பகுப்பு:புதுக்கோட்டை மாவட்டம்
இரண்டாம் நிலை புள்ளிவிவரம்
இரண்டாம் நிலை தரவு (Secondary data) என்பது முதன்மைப் பயனரைத் தவிர வேறு ஒருவரால் சேகரிக்கப்பட்ட தரவைக் குறிக்கிறது. சமூக அறிவியலுக்கான இரண்டாம் நிலை தரவுகளின் பொதுவான ஆதாரங்களில் மக்கள் தொகை கணக்கெடுப்புகள், அரசாங்கத் துறைகளால் சேகரிக்கப்பட்ட தகவல்கள், நிறுவன பதிவுகள் மற்றும் பிற ஆராய்ச்சி நோக்கங்களுக்காக முதலில் சேகரிக்கப்பட்ட தரவு ஆகியவை அடங்கும். முதன்மை தரவு என்பது ஆராய்ச்சியை மேற்கொள்ளும் ஆய்வாளரால் சேகரிக்கப்படுகிறது.
இரண்டாம் நிலை தரவு பகுப்பாய்வு நேரத்தைச் சேமிக்கும் வகையில் உள்ளது. தரவுகளைச் சேகரிப்பதில் செலவழிக்கப்படும், குறிப்பாகத் தரவுகளின் அளவு விடயத்தில், எந்தவொரு தனிப்பட்ட ஆராய்ச்சியாளரும் தாங்களாகவே சேகரிக்க முடியாத பெரிய மற்றும் உயர்தர தரவுத்தளங்களை வழங்க முடியும். கூடுதலாக, சமூக மற்றும் பொருளாதார மாற்றத்தின் ஆய்வாளர்கள் இரண்டாம் நிலைத் தரவை இன்றியமையாததாகக் கருதுகின்றனர். ஏனெனில் கடந்த கால மாற்றம் மற்றும்/அல்லது முன்னேற்றங்களை போதுமான அளவில் கணக்கிடக்கூடிய புதிய கணக்கெடுப்பை நடத்துவது சாத்தியமில்லை. இருப்பினும், சந்தைப்படுத்தல் ஆராய்ச்சியில் இரண்டாம் நிலை தரவு பகுப்பாய்வு குறைவாகப் பயனுள்ளதாக இருக்கும். ஏனெனில் தரவு காலாவதியானதாகவோ அல்லது துல்லியமாகவோ இல்லாமல் இருக்கலாம்.
இரண்டாம் நிலை புள்ளிவிவரம்  மூலங்கள்
இரண்டாம் நிலைத் தரவை பல ஆதாரங்களிலிருந்து பெறலாம்:
நிர்வாக தரவு மற்றும் மக்கள் தொகை கணக்கெடுப்பு
அரசாங்கத் துறைகளும் நிறுவனங்களும் பதிவு செய்துள்ள மக்களிடம் அல்லது பரிவர்த்தனைகளை மேற்கொள்ளும் போதும் அல்லது பதிவேடு வைப்பதற்காக - வழக்கமாக ஒரு சேவையை வழங்கும்போது தகவல்களைச் சேகரிப்பது வழக்கம். இந்தத் தகவல் நிர்வாகத் தரவு என்று அழைக்கப்படுகிறது.
மக்கள்தொகை கணக்கெடுப்பு என்பது ஒரு குறிப்பிட்டதிடத்தில் உள்ள அனைத்து உறுப்பினர்களைப் பற்றிய தகவல்களை முறையாகப் பெறுதல் மற்றும் பதிவு செய்யும் செயல்முறையாகும். இது ஒரு குறிப்பிட்ட மக்கள்தொகையின் வழக்கமாக நிகழும் மற்றும் அதிகாரப்பூர்வ எண்ணிக்கையாகும். இது ஒரு வகையான நிர்வாகத் தரவு. ஆனால் குறிப்பிட்ட கால இடைவெளியில் இத்தகவல்கள் ஆராய்ச்சி நோக்கத்திற்காகச் சேகரிக்கப்படுகிறது. பெரும்பாலான நிர்வாக தரவுகள் தொடர்ச்சியாகச் சேகரிக்கப்பட்டு மக்களுக்குச் சேவையை வழங்குவதற்காக அரசுகளால் மேற்கொள்ளப்படுகிறது.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புள்ளியியல்
இந்தியப் பொதுத் தேர்தல், 1977
இந்தியக் குடியரசின் ஆறாம் நாடாளுமன்றத் தேர்தல் 1977 ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு ஆறாவது மக்களவை கட்டமைக்கப்பட்டது. இந்தியா விடுதலை அடைந்ததிலிருந்து ஆட்சியிலிருந்த இந்திய தேசிய காங்கிரசு கட்சி தோற்கடிக்கப்பட்டு ஜனதா கட்சி வென்று ஆட்சியமைத்தது. மொரார்ஜி தேசாய் பிரதமரானார்.
பின்புலம்
இத்தேர்தலில் 518 தொகுதிகளில் இருந்து 518 உறுப்பினர்கள் தேர்ந்தெடுக்கபபட்டனர். இவர்களைத் தவிர இரு ஆங்கிலோ-இந்தியர்களும், வடகிழக்கு பிரதேசத்திலிருந்து (தற்கால அருணாசலப் பிரதேசம்) ஒருவரும் மக்களவைக்கு நேரடியாக நியமனம் செய்யப்பட்டனர். முந்தைய தேர்தலில் பெரும் வெற்றி பெற்ற இந்திரா காந்தி அடுத்த ஐந்து வருடங்களில் படிப்படியாகத் தனது செல்வாக்கினை இழந்தார். ரே பரேலி தொகுதியில் இந்திராவிடம் தோற்ற ராஜ் நாராயண் என்ற வேட்பாளர், இந்திரா காந்தி தனது அரசு அதிகாரத்தை தேர்தல் பிரச்சாரத்துக்கு முறைகேடாக பயனபடுத்தினார் என்று அலகாபாத் உயர்நீதி மன்றத்தில் வழக்குத் தொடர்ந்தார். 1975ல் அவருக்கு சாதகமாக தீர்ப்பு வழங்கிய நீதிமன்றம், இந்திராவின் தேர்தல் வெற்றி செல்லாது என்று அறிவித்தது. இதைத் தொடர்ந்து இந்திரா தன் பதவியைத் தக்க வைக்க நாட்டில் நெருக்கடி நிலையினை அறிவிக்கச் செய்தார். பொதுமக்கள், அரசியல் கட்சிகள் மற்றும் ஊடகங்களின் பல அடிப்படை உரிமைகள் முடக்கப்பட்டன. ஆயிரக்கணக்கானோர் சிறையிலடைக்கப்பட்டனர்; காங்கிரசுக்கு எதிரான மாநில அரசுகள் கலைக்கப்பட்டன. நெருக்கடி நிலையினை எதிர்த்து சோசலிசக் கட்சித் தலைவர் ஜெயப்பிரகாஷ் நாராயண் தலைமையில் ஒரு பெரும் மக்கள் இயக்கம் உருவானது. 1976ல் நடக்க வேண்டிய நாடாளுமன்றத் தேர்தல் ஒரு ஆண்டுத் தள்ளிப் போனது. தேர்தல் அறிவிக்கப்பட்ட போது இந்திராவை எதிர்க்க நிறுவன காங்கிரசு, பாரதீய ஜனசங்கம், பாரதீய லோக்தளம், சோசலிசக் கட்சி ஆகியவை ஒன்றிணைந்து ஜனதா கட்சியை உருவாக்கின. இந்திரா அரசு மீதான பெரும் மக்கள் அதிருப்தியால் ஜனதா கட்சி பெருவாரியான இடங்களில் வென்றது. இந்திராவும் அவரது மகன் சஞ்சய் காந்தியும் தேர்தலில் தோற்றனர். ஜனதா கட்சியின் தலைவர் மொரார்ஜி தேசாய் நாட்டின் முதல் காங்கிரசு கட்சி சாராத பிரதமரானார்.
முடிவுகள்
மொத்தம் 60.49% வாக்குகள் பதிவாகின.
மேற்கோள்கள்
பகுப்பு:1977 தேர்தல்கள் பகுப்பு:இந்தியப் பொதுத் தேர்தல்கள்
சவகர் மான் பூங்கா
சவகர் மான் பூங்கா (Jawahar Deer Park) இந்தியாவின் தெலுங்கானா மாநிலத்தின் மெட்சல் மல்கச்கிரி மாவட்டத்திலுள்ள சமீர்பேட்டை நகரத்தில் அமைந்துள்ளது. இம்மான் பூங்கா 54 ஏக்கர் பரப்பளவுக்கு பரந்து விரிந்துள்ளது. நூற்றுக்கு மேற்பட்ட மான்கள் பூங்காவில் வாழ்கின்றன. சமிர்பேட்டை ஏரி அருகில் உள்ள காரணத்தால் ஏராளமான மான்கள் தாகத்தைத் தணிக்க ஏரிக்குச் செல்வதை இங்கிருந்து காணலாம்.
மான்களைத் தவிர இங்கு மயில்களும் பல்வகை பறவைகளும் காணப்படுகின்றன. ஐதராபாத்தில் அறியப்படும் இரண்டு பட்டாம்பூச்சி பூங்காக்களில் இதுவும் ஒன்றாகும் மற்றொன்று சில்கூர் இரங்காரெட்டி மாவட்டத்திலுள்ள மிருகவானி தேசியப் பூங்காவாகும். மான் பூங்காவை தெலுங்கானா அரசு பராமரிக்கிறது.
மேற்கோள்கள்
பகுப்பு:இந்தியப் பூங்காக்கள் பகுப்பு:தெலங்காணா பகுப்பு:இந்திய தேசியப் பூங்காக்கள்
பசுமைக்கரங்கள் திட்டம்
பசுமைக் கரங்கள் திட்டம் (Project Green Hands (PGH)) என்பது தமிழ்நாட்டில் உள்ள ஈஷா யோக மையத்தினால் துவங்கப்பட்ட ஒரு அடிப்படை சூழல் சார் திட்டம் ஆகும். இந்தத் திட்டத்தின் நோக்கம் தமிழ்நாடு முழுவதிலும் 114 மில்லியன் மரங்களை கூடிய விரைவில் நடச்செய்து காடு வளர்ப்பினை 33 விழுக்காடு அதிகரிக்கச் செய்வதே ஆகும். இந்தத் திட்டத்தின் துவக்க காலத்திலிருந்து தற்போதுவரை தமிழ்நாடு மற்றும் புதுச்சேரி முழுவதிலும் சுமார் 2 மில்லியன் மக்களின் மூலம் 27 மில்லியன் மரங்கள் நடப்பட்டுள்ளன.
வரலாறு
பசுமைக் கரங்கள் திட்டமானது ஜூன் 2004 உலக சுற்றுச்சூழல் வாரத்தின் போது ஜக்கி வாசுதேவால் துவங்கப்பட்டது. பசுமைக் கரங்கள் திட்டத்தின் முதல் மரங்கள் நடும் மாரத்தான் ஓட்டமானது அக்டோபர் 17, 2006 இல் துவங்கப்பட்டது. இந்த மாரத்தானை அன்றைய தமிழ்நாட்டு முதலமைச்சர் மு. கருணாநிதி கொடி அசைத்துத் துவங்கி வைத்தார். அதில் முதல் மரக்கன்றைத் தனது கோபாலபுரம் இல்லத்தில் நட்டு வைத்துத் துவக்கினார். மேலும் அதன் கடைசிச் செடியை ராஜ்பவனில்‌‌ அன்றைய தமிழக ஆளுநர் சுர்சித் சிங் பர்னாலா நட்டு வைத்தார். இந்த மாரத்தானில் மொத்தம் 852,587 மரக் கன்றுகளை தமிழகத்தின் இருபத்தி ஏழு மாவட்டங்களில் உள்ள 6284 பகுதிகளில் 256,289 தன்னார்வலர்கள் மூலம் நடப்பட்டன.இந்த நிகழ்வின் மூலம் மூன்று நாட்களில் அதிக மரக் கன்றுகள் நடப்பட்டதற்கான கின்னஸ் உலக சாதனைகள் பட்டியலில் இடம்பிடித்தது.
வணிக நிறுவனங்கள்
பசுமைக் கரங்கள் திட்டம் "தெ யுவ்ஸ் ரோச்சர் குழுமம்" உட்பட சில நிறுவனங்களுடன் இணைந்து உடனிணைவு செய்கிறது. 2007 ஆம் ஆண்டின் துவக்கத்திலிருந்து பசுமைக் கரங்கள் திட்டத்துடன் இணைந்து "தெ யுவ்ஸ் ரோச்சர் குழுமம்" செயற்படுகிறது. ரோச்சர் நிறுவனம் 2007 முதல் 2009 வரையிலான மூன்று ஆண்டுகளில் தமிழ்நாட்டிற்கு 1 மில்லியன் மரக் கன்றுளைக் வழங்கியுள்ளது. இலண்டனைத் தலைமையிடமாகக் கொண்டு செயல்படும் ஸ்டாண்டர்ட் சார்ட்டர்ட்,ஸ்கோப் இண்டர்நேஷனல்,  சுஸ்லான், பிரான்சு நாட்டைத் தலைமையிடமாகக் கொண்டு செயல்படும் ஏர்பஸ் மற்றும் இந்துஸ்தான் பெட்ரோலியம் ஆகிய நிறுவனங்களோடு, பசுமைக் கரங்கள் திட்டம் உடனிணைவு கொண்டுள்ளது.
கல்வி நிறுவனங்களுடன்
பசுமைக் கரங்கள் திட்டம் தமிழ்நாடு முழுவதும் பல கல்லூரிகள் மற்றும் பள்ளிக்கூடங்களின் மூலமாக மரம் வளர்ப்பு பற்றிய விழிப்புணர்வு பரப்புரைகளை மேற்கொண்டது. தேசிய பொறியியல் கல்லூரி, திருச்சிராப்பள்ளி, பாரதிதாசன் பல்கலைக்கழகம், குமரகுரு பொறியியல் கல்லூரி மற்றும் சேலம் அரசு கலைக் கல்லூரி ஆகிய கல்வி நிறுவனங்கள் மூலம் பரப்புரை செய்யப்பட்டது.
நகர்ப்புற பசுமை முயற்சிகள்
பசுமைக் கரங்கள் திட்டத்தின் மூலம் பசுமைச் சூழல் அமைப்பை அதிகரிப்பதற்கான பல முயற்சிகள் பல நகரங்களில் மேற்கொள்ளப்பட்டன. அதில் முதல் நகரம் திருப்பூர். பசுமை திருப்பூர் இயக்கம் ஆகஸ்டு 23, 2009 இல் அன்றைய துணை தமிழக முதலமைச்சரான மு. க. ஸ்டாலினால் துவக்கி வைக்கப்பட்டது. இந்த இயக்கம் டவுன் ஹாலில் அருங்காட்சியகத்தோடு துவங்கப்பட்டது. திருப்பூர் நகரம் முழுவதும் சுமார் 25,000 மரக்கன்றுகள் நடப்பட்டன. பின் பசுமை கரூர் இயக்கம் ஜனவரி 10,2010 இல் கரூர் மாவட்டத்தில் துவங்கப்பட்டது. செப்டம்பர் 26, 2010 இல் பசுமை மதுரை இயக்கம் துவங்கப்பட்டது. இதன் முதல் மரக்கன்றை ஜக்கி வாசுதேவிடமிருந்து அன்றைய மதுரை மேயர் ஜி. தேன்மொழி பெற்றுக்கொண்டார். சுமார் 20,000 மரக் கன்றுகள் பொதுமக்களுக்கு வழங்கப்பட்டது.
வெளியிணைப்புகள்
பகுப்பு:சுற்றுச்சூழலியல் பகுப்பு:நடப்பு திட்டங்கள் பகுப்பு:தமிழ்நாடு தொடர்புடைய திட்டங்கள் பகுப்பு:சூழலியல் அமைப்புகள்
நாளாந்த இலவச செய்தித்தாள் (ஹொங்கொங்)
ஹொங்கொங்கின் நாளந்த இலவச செய்தித்தாள் (Free newspaper of Hong Kong) சேவை உள்ளது. இச்சேவை ஹொங்கொங் கண்டோனிசு மொழியிலும், ஆங்கில மொழியிலும் வழங்கப்படுகின்றது. ஒவ்வொரு வீட்டுத்தொகுதிகளில் உள்ள வீடுகளின் எண்ணிக்கைக்கு அமைய அவை அவ்வீட்டுத் தொகுதியில் உள்ள செய்தித்தாள் பெட்டிகளில் அதிகாலையே வைக்கப்பட்டு விடும். கண்டோனிசு மொழிப் பேசுவோர் அல்லாத வீடுகளின் எண்ணிக்கையை கணக்கில் கொண்டு அவ்வீடுகளுக்கு ஆங்கில செய்தித்தாள் போடப்படுகின்றது. அத்துடன் அதிகாலை ஹொங்கொங்கில் உள்ள அனைத்து தொடருந்தகங்களின் முன்பாகவும் செய்தித்தாள்களை வைத்துக்கொண்டு வழங்கப்படுகின்றது. மிகுதியான செய்தித்தாள்கள் தொடருந்தகங்களில் இதற்கென்றே ஒதுக்கப்பட்டிருக்கும் இடங்களில் வைக்கப்படும். தேவையானோர் தாமாகவே எடுத்துக்கொள்ளலாம்.
வெளியிணைப்புகள்
பகுப்பு:ஹொங்கொங் சிறப்பாக்கங்கள் பகுப்பு:ஹொங்கொங் ஊடகம்
தன்னிலை
தன்னிலை:-
பேசுபவர், அவரைக் குறிப்பிடப் பயன்படுத்தும் சொற்கள்
ஏ.கா :- நான், நாம், நாங்கள், யான், யாம் என்பவை அடங்கும்.
தன்னிலை என்பது ஒருவர் பேசும் பொழுது தன்னை பிறரிடம் குறிப்பிடுவது.
எடுத்துக்காட்டாக சில தொடர்கள்
நான் எழுதுவேன் (நான் - ஒருமை)
பேசும் பொழுது, பேசுவோர் தன்நிலை தன்மை எனப்படும், எதிரே இருப்பவர் நிலை முன்னிலை எனப்படும்..இவ்வகை வேறுபாடுகளை தமிழிலக்கணம் இடம் என்று வகைப்படுத்துகின்றது.எனவே இடமானது தன்மை, முன்னிலை, படர்க்கை எனும் மூன்று வகைப்படும்.
பகுப்பு:இடம் வகைகள்
பஜாஜ் பைனான்ஸ்
பஜாஜ் பைனான்ஸ் (Bajaj Finance) இந்தியாவை சேர்ந்த வைப்பு பெறக்கூடிய வங்கி அல்லாத நிதி சேவை நிறுவனமாகும் (Deposit taking NBFC). இந்நிறுவனம் பஜாஜ் பின்சர்வ் நிறுவனத்தின் துணை நிறுவனமாகும்.
பஜாஜ் ஆட்டோ பைனான்ஸ் லிமிடெட் என்ற பெயரில் துவங்கப்பட்ட இந்நிறுவனம் ஆரம்ப காலங்களில் இரண்டு மற்றும் மூன்று சக்கர வாகன கடன்களை வழங்கி வந்தது. பின்னர் நுகர்வோர் சாதனங்கள் வாங்க வாடிக்கையாளருக்கு கடன்கொடுக்கும் தொழிலில் இறங்கியது. பின்னர் சிறு குறு நிறுவனங்களுக்கு (SME) கடன் கொடுக்கும் தொழிலிலும் ஈடுபடுகிறது.
பஜாஜ் ஹவுசிங் பைனான்ஸ் மற்றும் பஜாஜ் பைனான்ஸ் செக்யூரிட்டீஸ் லிமிடெட் ஆகியன இதன் துணை நிறுவனங்களாகும்.
மேற்கோள்கள்
பகுப்பு:நிப்டி_50_நிறுவனங்கள்
முள்ளங்குடி கைலாசநாதசுவாமி கோயில்
முள்ளங்குடி கைலாசநாதசுவாமி கோயில் தமிழ்நாட்டில் தஞ்சாவூர் மாவட்டம், முள்ளங்குடி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாத சுவாமி, காமாட்சியம்மன் சன்னதிகளும், விநாயகர், சுப்ரமணியர், சண்டிகேஸ்வரர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. புரட்டாசி மாதம் நவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாங்குடி (புதுக்கோட்டை மாவட்டம்)
மாங்குடி என்பது தமிழ்நாட்டில் புதுக்கோட்டை மாவட்டத்தில் அறந்தாங்கி ஒன்றியத்தின் மாங்குடி ஊராட்சிக்குட்பட்ட ஒரு கிராமம் ஆகும். இங்கு அரசு நடுநிலைப்பள்ளி ஒன்று உள்ளது.
விளக்கப்படங்கள்
மக்கள் தொகை கணக்கெடுப்பின்படி, மாங்குடியில் இருந்த மொத்த மக்கள் தொகை 1,522 ஆகும். இதில் 750 ஆண்களும் 772 பெண்களும் எனும் விகிதாச்சாரத்தில் இருந்தனர். அதில் 957 பேர் கல்வி அறிவு பெற்றவர்கள்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்டத்திலுள்ள கிராமங்கள்
திரள் கொலை
திரள் கொலை (mass murder) என்பது பல நபர்களைக் கொல்வது ஆகும். பொதுவாக ஒரே நேரத்தில் அல்லது ஒப்பீட்டளவில் குறுகிய காலத்தில் மற்றும் நெருக்கமான புவியியல் அருகாமையில் இடம்பெறும் கொலையாகும். இதனை படுகொலைகளுக்கு இடையில் "குறுகிய காலம்" இல்லாத ஒரு நிகழ்வின் போது மூன்று அல்லது அதற்கு மேற்பட்ட நபர்களின் கொலைகள் என ஐக்கிய அமெரிக்கப் பேரவை வரையறுக்கிறது.
வெளி இணைப்புகள்
பகுப்பு:படுகொலைகள் * பகுப்பு:திரள் கொலை
தியோபனி துர்கா மந்திர்
தியோபனி துர்கா மந்திர் (Deopani Durga Mandir) இந்தியாவின் அசாம் மாநிலத்திலுள்ள ஓர் இந்து மத கோயிலாகும். சக்தியே தெய்வம் என்ற கொள்கையுடன் துர்கா தேவியை வழிபடுவோருக்கான கோயிலாக இக்கோயில் சிறப்பு பெற்றுள்ளது. கர்பி ஆங்கலாங்கு மாவட்டத்திலுள்ள போகாசன் நகரத்தில் தியோபனி துர்கா மந்திர் அமைந்துள்ளது.
அமைவிடம்
<mapframe latitude="26.509905" longitude="93.735352" zoom="3" width="294" height="130" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 93.74743659049273,         26.0064367855        ]      }    }  ] } தியோபனி துர்கா மந்திர் 26.21885°N, 93.8275°W என்ற அடையாள ஆள்கூறுகளில் இடம்பெற்றுள்ளது.
வரலாறு
கோயிலின் சிலையானது வேறு சில தொல்பொருள் பொருட்கள் தோண்டப்பட்டப்போது கண்டறியப்பட்டது. அச்சிலை கண்டுபிடிக்கப்பட்ட இடத்திலேயே கோயில் நிறுவப்பட்டது. ஓர் அறக்கட்டளையால் கோயில் நிர்வகிக்கப்படுகிறது. கோவிலில் ஆண்டு துர்கா பூசை ஒவ்வோர் ஆண்டும் கொண்டாடப்படுகிறது.
நீக்க வினை
வலது|frame|நீக்க வினையின் மூலம் சல்புருரிக் அமிலம் மற்றும் வெப்பத்தை பயன்படுத்தி சைக்ளோஹெக்சனால் சைக்ளோஹெக்சினாக மாறுதல் நீக்க வினை (Elimination reaction) என்பது ஒரு வகை கரிம வேதி வினை ஆகும். இவ்வினையில் மூலக்கூறு ஒன்றில் இருந்து இரண்டு பிரதியீடுசெய் பொருட்கள் நீக்கப்படுகின்றன. இது ஒரு படி அல்லது இரு படிகளில் நிகழ்கிறது. ஒரு படியில் நிகழும் வினை E2 வினை எனப்படும், இரு படியில் நிகழும் வினை E1 வினை எனப்படும். எண்கள் இங்கு பொறிமுறையின் படிகளின் எண்ணிக்கையைக் குறிக்கவில்லை, மாறாக எதிர்வினையின் இயக்கவியலைக் குறிக்கின்றன: E2 என்பது இரட்டைமூலக்கூற்று (இரண்டாவது-வரிசை), E1 ஒற்றைமூலக்கூற்று (முதல்-வரிசை) ஆகும்.
E2 பொறிமுறை
1920 களில், சர் கிறித்தோபர் இங்கோல்டு விசித்திரமான வேதியியல் எதிர்வினை ஒன்றை விளக்க E2 பொறிமுறையை மாதிரியை முன்மொழிந்தார்: E2 என்பது "இரட்டைமூலக்கூற்று நீக்கத்தைக்" குறிக்கிறது. இவ்வினை ஒரு-படி பொறிமுறையை உள்ளடக்கியது, இதில் "கார்பன்-ஐதரசன்" மற்றும் "கார்பன்-ஆலசன்" பிணைப்புகள் உடைந்து இரட்டைப் பிணைப்பை (C=C Pi bond) உருவாக்குகின்றன. மையம்|500x500px|Scheme 1. E2 reaction mechanism
ஜி. லட்சுமணன்
'''ஜி. லட்சுமணன்' (G. Lakshmanan'') தமிழகத்தைச் சேர்ந்த தடகள ஓட்டப்பந்தய வீரர் ஆவார். 2017 ஆம் ஆண்டு நடந்த 22 ஆவது ஆசிய தடகளப் போட்டியில் 5,000 மீட்டர், 10,000 மீட்டர் ஓட்டப் பந்தயப் பிரிவுகளில் தங்கம் வென்றவர்.
வாழ்க்கைக் குறிப்பு
ஏழ்மைக் குடும்பத்தில் பிறந்த இவர் தனது இளம் வயதில் புதுக்கோட்டை நகரத்துச் சாலைகளில் வெறுங்காலில் ஓடி பயிற்சி பெற்றார். புதுக்கோட்டை மாவட்டத்தைச் சேர்ந்த லட்சுமணன், இந்திய இராணுவத்தில் பணியாற்றி வருகிறார்.
வெளியிணைப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக ஓட்டப்பந்தய வீரர்கள் பகுப்பு:வாழும் நபர்கள்
2-ஆக்சோபென்ட்-4-ஈனாயிக் அமிலம்
2-ஆக்சோபென்ட்-4-ஈனாயிக் அமிலம் (2-Oxopent-4-enoic acid) என்பது C5H6O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை 2-ஆக்சோபென்ட்-4-ஈனோயேட்டு என்றும் அழைக்கிறார்கள். 4-ஐதராக்சி-2-ஆக்சோபென்ட்டனோயேட்டை 2-ஆக்சோபென்ட்-4-ஈனோயேட்டு ஐதரேசு சேர்மத்தால் நீர்நீக்கம் செய்து அல்லது 2-ஐதராக்சிமியுகோனேட்டுசெமியால்டிகைடை 2-ஐதராக்சிமியுகோனேட்டு-செமியால்டிகைடு ஐதரோலேசால் நீராற்பகுப்பு செய்து 2-ஆக்சோபென்ட்-4-ஈனாயிக் அமிலத்தைத் தயாரிக்கிறார்கள்.
புற இணைப்புகள்
பகுப்பு:கீட்டோன்கள் பகுப்பு:ஆல்பா-கீட்டோ அமிலங்கள்
அபிராமபுரம் பிரம்மபுரீஸ்வரசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிரம்மபுரீஸ்வரசுவாமி, அபிராமி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. புரட்டாசி மாதம் நவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எதிர் விலகு
எதிர் விலகு (Off break) என்பது துடுப்பாட்ட வீச்சு வகைகளில் ஒன்றாகும். இது ஓர் எதிர்ச்சுழல் வீச்சாளரின் தாக்கு வீச்சாகும். இந்த முறையைப் பின்பற்றுவர்கள் எதிர்ச்சுழலாளர்கள் என்று அழைக்கப்படுகின்றனர்.துடுப்பாட்டப் பந்தின் தையல்களின் மீது அனைத்து விரல்களும் இருக்குமாறு உள்ளங்கையில் வைத்துக்கொண்டு எதிர் விலகு வீசப்படுகிறது. பந்தை வீசும்போது ஓர் வலது-கை வீச்சாளரின் விரல்கள் தையல்கோட்டின் வலதுபுறமாக சுழற்றும்போது வலப்புறச் சுழல் கொடுக்கப்படுகிறது. பந்து வீசுகளத்தில் பட்டெழும்பும்போது இந்தச் சுழல் பந்தை நேர்கோட்டிலிருந்து, வீச்சாளரின் பார்வையில், வலது புறமாக விலகச்செய்கிறது. ஓர் மட்டையாளரின் பார்வையில் பந்து ஓர் வலது-கை மட்டையாளரின் எதிர்ப்பக்கத்தில் இருந்து நேர்ப்பக்கமாக விலகிச் செல்கிறது.
சான்றுகள்
பகுப்பு:பந்துவீச்சு (துடுப்பாட்டம்)
மல்லி மஸ்தான் பாபு
மஸ்தான் பாபு மல்லி  (Malli mastan babu, 1974 - 2015), ஆந்திர மாநிலம்,  நெல்லூர் மாவட்டத்தைச் சேர்ந்தவர். உலகின் முன்னணி மலையேறும் வீரரான இவர், கரக்பூர் ஐஐடி மற்றும் கொல்கத்தா ஐஐஎம் ஆகிய கல்வி நிறுவனங்களில் பயின்றவர். 2006ஆம் ஆண்டில், 19 சனவரி முதல் 10 சூலை முடிய, 172 நாட்களில் எவரெஸ்ட் சிகரம் உட்பட உலகின் 7 கண்டங்களில் உள்ள மிக உயரமான 7 சிகரங்களின் மீது வேகமாக மலை ஏறியவர் என்ற சாதனையை நிகழ்த்தியவர்   அண்டார்டிகாவில் உள்ள வின்சன் மாசிப் சிகரத்தின் மீது ஏறிய முதல் இந்தியர் என்ற பெருமை பெற்றவர்.
இறுதி மலை ஏற்றம்
இறுதியாக மல்லி மஸ்தான் பாபு, தென் அமெரிக்காவின், ஆண்டிஸ் மலை ஏற்றத்தின் போது,  மார்ச் 24, 2015 அன்று மலையேற்றக் குழுவிலிருந்து காணாமல் போனார். அவரது நண்பர்களும் நலம் விரும்பிகளும் மேற்கொண்ட முயற்சியால், 11 நாட்களுக்குப்பின் ஏப்ரல் 4, 2015 அன்று அவர் இறந்து போனது கண்டுபிடிக்கப்பட்டு  அச்செய்தி இந்திய வெளியுறவுத்துறை அமைச்சகத்தினாலும் உறுதி செய்யப்பட்டது.
வெளி இணைப்புகள்
பகுப்பு:எவரெஸ்ட் மலையேறியோர் பகுப்பு:சாதனையாளர்கள் பகுப்பு:1974 பிறப்புகள் பகுப்பு:2015 இறப்புகள் பகுப்பு:மலையேறியோர் பகுப்பு:மலையேற்றம் பகுப்பு:நெல்லூர் மாவட்ட நபர்கள் பகுப்பு:மலையேற்ற வீரர்கள்
தீ (பாடகி)
தீட்சிதா வெங்கடேசன் (26 சூன் 1998) என்பவர் தீ என்று அழைக்கப்படும் ஆஸ்திரேலிய நாட்டு தமிழ் பின்னணிப் பாடகி ஆவார். இவர் 2013 ஆம் ஆண்டு முதல் தமிழ் திரைப்படத்துறையில் பல பாடல்கள் பாடுகிறார். 2014ஆம் ஆண்டு வெளியான மெட்ராஸ் என்ற திரைப்படத்தில் 'நான் நீ' என்ற பாடலை பாடியதற்காக சிறந்த பின்னணிப் பாடகிக்கான பிலிம்பேர் விருது – தமிழ் மற்றும் விஜய் விருதுகள் சிறந்த பெண் பின்னணி பாடகி போன்ற விருதுகளுக்கு பரிந்துரை செய்யப்பட்டார்.
தொழில்
தீட்சிதா 1998 சூன் 27 இல் ஆத்திரேலியாவில் சிட்னி நகரில் இலங்கைத் தமிழ் குடும்பத்தில் பிறந்தார். யாழ்ப்பாணத்தைச் சேர்ந்த இவரது தாயார் மீனாட்சி ஐயர் சந்தோஷ் நாராயணனை மறுமணம் செய்து கொண்டார். இவருக்கு சுதீக்ஷன் என்ற மூத்த சகோதரர் உண்டு. இவர் தனது கல்வியின் இடைவேளையின் போது சந்தோஷ் நாராயணன் ஆல்பங்களான பீட்சா II: வில்லா (2013) மற்றும் குக்கூ (2014) ஆகிய திரைப்படங்களில் இரண்டு பாடல்களைப் பாடி தன்னை ஒரு பின்னணிப் பாடகியாக அறிமுகப்படுத்திக்கொண்டார்.
சிறிய இடைவேளைக்கு பிறகு 2014ஆம் ஆண்டு இயக்குனர் பா. ரஞ்சித் இயக்கிய மெட்ராஸ் என்ற திரைப்படத்தில் நான் நீ என்ற பாடலை பாடகி சக்திஸ்ரீ கோபாலன் உடன் இணைத்து பாடியுள்ளார். இந்த படத்திற்கு சந்தோஷ் நாராயணன் இசை அமைத்துள்ளார். இந்த பாடலுக்காக சிறந்த பாடகிக்கான பிலிம்பேர் விருது மற்றும் விஜய் விருதுகள் போன்ற விருதுகளுக்கு பரிந்துரை செய்யப்பட்டார்.
2017ஆம் ஆண்டில் இறுதிச்சுற்று என்ற திரைப்படத்தின் தெலுங்கு மொழி மறுதயாரிப்பான குரு என்ற திரைப்படத்திலும் இரண்டு பாடல்கள் பாடியுள்ளார். இதுவே இவரின் முதல் தெலுங்கு பாடலாகும். அதை தொடர்ந்து 2018 இல் நடித்த காலா என்ற திரைப்படத்தில் 'கண்ணம்மா கண்ணம்மா' என்ற பாடலை பாடியுள்ளார். இந்த பாடல் மிகவும் பிரபலாமானது. அதை தொடர்ந்து அதே ஆண்டில் இசையமைப்பாளர் யுவன் சங்கர் ராஜா இசையமைத்த மாரி 2 திரைப்படத்தில் 'ரவுடி பேபி' என்ற பாடலை நடிகர் தனுஷால் எழுதப்பட்டு மற்றும் அவருடன் இணைத்து பாடியுள்ளார். இந்த பாடல் சமூக வலைத்தளங்களில் மிகவும் பிரபலமானது மற்றும் யூடியூப்பில் அதிகஅளவு மக்களால் பார்க்கப்பட்ட பாடல்களில் இதுவும் ஒன்று. அதை தொடர்ந்து 2019 இல் மீண்டும் யுவன் சங்கர் ராஜா இசையில் அஜித் குமார் நடித்த நேர்கொண்ட பார்வை என்ற திரைப்படத்தில் 'வானில் இருள்' என்ற பாடலை பாடியுளளார். மற்றும் ஜி. வி. பிரகாஷ் குமார் இசையில் சூரரைப் போற்று என்ற படத்திலும் பாடல் ஒன்று பாடியுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1998 பிறப்புகள் பகுப்பு:ஆஸ்திரேலிய பெண் பாடகிகள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:தெலுங்கு திரைப்படப் பின்னணிப் பாடகர்கள் பகுப்பு:ஆஸ்திரேலியத் தமிழர்
ஊர் ஒன்றியம்
புகலிடத் தமிழர் தாங்கள் வந்த ஊர் அடிப்படையிலும் வாழும் ஊர் அடிப்படையிலும் ஊர் ஒன்றியங்களை உருவாக்கி செயல்படுகின்றார்கள். இவ் அமைப்புக்கள் பழைய உறவுகளை மீள் கட்டமைப்பதிலும், புதிதாக இணைப்புக்களை ஏற்படுத்துவதிலும் முக்கிய பங்கு வகிக்கின்றன. தாயகத்தில் இருக்கும் மக்களுடன் தொடர்புகளை பேணுவதிலும், தேவையேற்படின் உதவிகளை பரிமாறி கொள்வதற்கும் இவ் ஒன்றியங்கள் வழிசெய்கின்றன. தேசிய பாரிய அமைப்புக்களிலும் பார்க்க ஊர் ஒன்றியங்களின் செயல்பாடுகள் நேரடியான செயல்பாட்டுக்கு வழி செய்கின்றன. இவ் ஊர் ஒன்றியங்களின் செயல்பாட்டில் ஒரு முக்கிய அம்சம் ஊர் ஒன்றுகூடல்கள் ஆகும்.
தோற்றம்
ஆரம்பத்தில் அனைத்து புகலிடத் தமிழர்களும் தமிழர் என்ற ரீதியில் ஒன்றிணைந்து செயல்பட்டார்கள். குறிப்பாக தமிழ்ச் சங்கங்கள் தாங்கள் வசிக்கும் பிரதேசத்தில் இருக்கும் தமிழ் மக்களை இணைக்கும் நோக்கில் செயற்பட்டார்கள். நாளடைவில் மக்கள் தொகை பெருகியதால் நெருகிய தொடர்பிலான அமைப்புக்கள் தோன்றின. இவற்றுள் தொழில், ஈடுபாடுகள், அரசியல், ஊர் அடைப்படையிலான அமைப்புகள் அடங்கும்.
தொலைத்தொடர்பு, இணையம், போக்குவரத்து வசதிகள் இவ்வூர் ஒன்றியங்களின் தோற்றத்துக்கும் பேணலுக்கும் முக்கியம். இந் தொழிநுட்பங்கள் வளர்ச்சியடையாத காலகட்டங்களில் ஏற்பட்ட புலப்பெயர்வுகள் ஊர் அடிப்படையிலான ஒன்றியங்களை ஏற்படுத்தவில்லை என்பது குறிப்பிடத்தக்கது.
ஊர் சார் ஒன்றியங்கள் தமிழ் மக்களுக்கு தனித்துவமானது அல்ல. சீன, யப்பானிய, மற்றும் பிற இன மக்களும் ஊர் அடிப்படையிலான அமைப்புக்களை கொண்டிருக்கின்றார்கள்.
கட்டமைப்பு
ஊர் ஒன்றியம் அவ் ஊர் சார்ந்த குடும்பங்களை, தனி நபர்களை உறுப்பினர்களாக கொண்டடிருக்கின்றன. இவ் உறுப்பினர்களின் பொருளாதார பங்களிப்பின் மூலமே ஒன்றியத்தின் செயல் திட்டங்கள் நிறைவேற்றப்படுகின்றன. இவ் ஒன்றியங்கள் ஒரு இலகிய நட்பின் அல்லது உறவின் அடிப்படையிலான கட்டமைப்பையே பேணுகின்றன. எனினும், சில பெரிய ஊர்களின் அல்லது சீரிய செயல்பாட்டு நோக்கங்கள் கொண்டிருக்கும் ஊர் அமைப்புகள் சீரிய அல்லது பலக்கிய கட்டமைப்புக்களை பேணுகின்றன. பொதுவாக, தலைவர், உப தலைவர், செயலாளர், பொருளாளர், தொடர்பாளார்கள், தொண்டர்கள் ஆகியோரை கொண்ட ஒருங்கிணைப்பு மன்றம் ஊர் ஒன்றியத்தின் செயல்பாடுகளை ஒருங்கிணைத்து நெறிப்படுத்தும்.
செயல்பாடுகள்
ஊர் ஒன்றியங்களின் செயல்பாடுகள் ஆறு முனைகளில் அமைகின்றது எனலாம்:
சமூக தாக்கம்
ஊர் ஒன்றியங்கள் வந்த இடத்துக்கும் வாழும் இடத்துக்கும் இருக்கும் இடைவெளியில் இயங்குகின்றன. இவற்றின் செயற்பாடுகள் வந்த இடத்துகான பாலமாக அமைந்தாலும், வாழும் இடத்துடன் இணைப்புக்களை இறுக பேணும் படியாகவும் செயல்படவேண்டும். இவற்றின் தாக்கங்கள் புலம்பெயர்ந்தவர்களையும், ஊர் மக்களையும் சென்றடைகின்றன. பல வழிகளில் புகலிட ஊர் ஒன்றியங்கள் ஊர் மக்களின் நலன்களுக்கு உதவிகளை அளித்தாலும், புலம்பெயர்ந்தவர்களின் ஆவல்கள் ஊர் மக்களின் நேரடி தேவைகளுடன் ஒன்றியமையாமலும் அமைவதுண்டு, குறிப்பாக அரசியல் நிலைப்பாடுகளில்.
பல்லினப்பண்பாட்டு, உலகமய, தேசிய சக்திகளின் மத்தியில் ஊர் ஒன்றியங்கள் கீழே இருந்து மேலே நோக்கும் அமைப்புக்களாக இயங்குகின்றன. இவற்றின் செயல்பாடுகள் பரந்த அமைப்புகளுக்கு கிடைக்ககூடிய வலுவை அல்லது ஆதரவை சிதைக்ககூடிய போக்குக்களையும் கொண்டுள்ளன. அதேவேளை பரந்த அமைப்புக்களுடன் கூட்டாக கூடிய செயல்வலுவுடன் இணைந்து செயலாற்றும் தன்மையையும் கொண்டுள்ளன.
வெளி இணைப்புகள்
பகுப்பு:புகலிட ஈழத்தமிழர் பகுப்பு:தமிழர் ஊர் ஒன்றியங்கள்
கிந்தமா முனிவர்
thumb|பெண் மானை, ஆண் மான் உருவில் கிந்தமா முனிவர் புணரும் நேரத்தில் [[பாண்டு, ஆண் மானை அம்பெய்து வீழ்த்தும் காட்சி]]
கிந்தமா முனிவர் (Kindama) மகாபாரத இதிகாசம் கூறும் அட்டமா சித்திகள் பெற்ற ரிஷி ஆவார்.
கிந்தமா முனிவரின் சாபம்
கிந்தமா முனிவர் ஒரு முறை ஆண் மான் உருவமெடுத்து, ஒரு பெண் மானை புணர்ந்து கொண்டிருக்கும் நேரத்தில், காட்டில் விலங்குகளை வேட்டையாடிக் கொண்டிருந்த குரு நாட்டின் மன்னன் பாண்டு, தனது கூரிய அம்பால், ஆண் மானை வீழ்த்தினான். அம்படியால் வீழ்ந்த ஆண் மான், உயிர் பிரியும் வேளையில் முனிவர் வடிவம் எடுத்த கிந்தமா முனிவர், பாண்டுவை நோக்கி, இனி எப்பெண்ணையாவது புணர்ந்தால், அப்போதே, அவ்விடத்திலே வீழ்ந்து மடிவாய் எனச் சாபமிட்டார்.
பாண்டவர்களின் பிறப்பு
பாண்டுவின் வற்புறுத்தலால் பிள்ளை பேறு வேண்டி, ஏற்கனவே துர்வாச முனிவர் தனக்குச் சொல்லிக் கொடுத்த மந்திர வலிமையால், குந்தி தருமன், பீமன் மற்றும் அருச்சுனன் எனும் மூவரை ஈன்றாள்.
துர்வாசரின் மந்திரங்களை, குந்தி மாதுரிக்கு உபதேசம் செய்ததன் மூலம், மாதுரி நகுலன் மற்றும் சகாதேவனை ஈன்றாள்.
பாண்டுவின் மரணம்
ஒரு முறை மாத்திரி தனியாக இருந்த வேளையில், பாண்டு, கிந்தமா முனிவரின் சாபத்தை மறந்து, மாத்திரி மீது மையல் கொண்டு புணர, பாண்டு அவிடத்திலே இறந்து போனார்.
மேற்கோள்கள்
பகுப்பு:முனிவர்கள் பகுப்பு:மகாபாரதக் கதை மாந்தர்கள்
திருநந்திக்கரை நந்தீசுவரர் கோயில்
நந்தீசுவரர் கோயில் என்பது தமிழ்நாடு மாநிலத்தில் கன்னியாகுமரி மாவட்டத்தின் திருநந்திக்கரை புறநகர்ப் பகுதியில், நந்தியாறு கரையோரப் பகுதியில் அமையப் பெற்றுள்ள ஒரு சிவன் கோயில் ஆகும். கன்னியாகுமரி மாவட்டத்திலுள்ள புகழ்பெற்ற 12 சிவன் கோயில்களில், இதுவும் ஒன்றாகும். இக்கோயிலின் கருவறை மண்டபம் வட்ட வடிவில் காணப்படுகிறது. இக்கோயிலின் மூலவர் நந்தீசுவரர் ஆவார். சிவபெருமான் பார்வதியுடன், விநாயகரை மடியில் அமர்த்தியவாறு அருள்புரிகிறார். விஷ்ணு, விநாயகர், சாஸ்தா, நாகர் ஆகியோர் இக்கோயிலில் அருள்பாலிக்கின்றனர். இக்கோயிலின் தீர்த்தம் நந்தியாறு ஆகும்.
கடல் மட்டத்திலிருந்து சுமார் 118 மீட்டர் உயரத்தில் அமைந்துள்ள நந்தீசுவரர் கோயிலின் புவியியல் ஆள்கூறுகள், 8.3978°N, 77.2973°W ஆகும்.
இக்கோயிலில் நட்சத்திர மண்டபம் ஒன்று உள்ளது. அசுபதி முதல் ரேவதி வரை உள்ள 27 நட்சத்திரங்களைக் குறிப்பிடும் வகையில், 27 கண துவாரங்கள் இம்மண்டபத்தில் உள்ளன. ஓர் ஆண்டிற்கு 52 வாரங்கள் என்பதைக் குறிக்கும் வகையில், இம்மண்டபத்தைச் சுற்றி 52 மரக்கட்டைகள் நிறுவப்பட்டு, அவற்றில் 27 நட்சத்திர அதிதேவதைகளின் உருவங்கள் பொறிக்கப்பட்டுள்ளன. சிவபெருமானே பிரதிட்டை செய்ததாகக் கருதப்படும் நந்திக்கு மண்டபம் ஒன்று கட்டப்பட்டுள்ளது.
வெளி இணைப்புகள்
பகுப்பு:கன்னியாகுமரி மாவட்டத்திலுள்ள சிவன் கோயில்கள்
நைட்ரோசில் சயனைடு
கட்டமைப்பும் வினைத்திறனும்
நைட்ரோசில் சயனைடு சமதளக் கட்டமைப்பில் உள்ளது. நைட்ரோசில் குளோரைடின் கட்டமைப்பிற்கு ஒப்பானதாகவும்  உட்புற நைட்ரசனில் வலுவாக வளைந்தும் காணப்படுகிறது. C-N-O அமைப்பின் பிணைப்புக் கோணம் 113° ஆகும். NCN அமைப்பின் பிணைப்புக் கோணம் 170°. குறைந்த வெப்பநிலையில் நைட்ரோசில் குளோரைடுடன் வெள்ளி சயனைடைச் சேர்த்து  வினைப்படுத்தினால்  இச்சேர்மத்தை உருவாக்க முடியும். பொதுவாக இச்சேர்மம் தனிமைப்படுத்தப்படுவதில்லை, ஆனால் டையீல்சு -ஆல்டர் வினைகளில் பியூட்டாடையீன் உடன் கிடைக்கிறது. N=O பிணைப்பு முழுவதும் வளையக்கூட்டு வினைகள் நிகழ்கின்றன. 9,10-இருமெத்தில் ஆந்திரசீன் உடன் மீளக்கூடிய ஒரு கூட்டுவிளைபொருளை இது உருவாக்குகிறது.
தொடர்புடைய சேர்மம்
நிறமற்ற வாயுவான நைட்ரைல் சயனைடு, நைட்ரோசில் சயனைடுடன் தொடர்பு கொண்ட சேர்மமாகும். இதனுடைய கொதிநிலை 7 பாகை செல்சியசு வெப்பநிலையாகும்.
மேற்கோள்கள்
பகுப்பு:நைட்ரோசில் சேர்மங்கள் பகுப்பு:நைட்ரசன்(III) சேர்மங்கள்
சிட்லிங்
சிட்லிங் (Sittilingi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது சிட்லிங் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 80 கிலோமீட்டர் தொலைவிலும், அரூரில் இருந்து 50 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°54'19.4"N 78°39'06.0"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 367 குடும்பங்களும் 1474 மக்களும் வசிக்கின்றனர். இதில் 752 ஆண்களும் 722 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ஆலங்குளம் (விருதுநகர்)
இலங்கையில் உள்ள ஆலங்குளம் என்ற கட்டுரைக்கு ஆலங்குளம் (இலங்கை) ஐப் பார்க்க.
ஆலங்குளம் (ஆங்கிலம்:Alangulam), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் இருக்கும் ஒரு கிராமம் ஆகும்.
இவ்வூரின் சிறப்பு
அரசு சீமைக்காரை ஆலை
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 127 மீட்டர் (416 அடி) உயரத்தில் இருக்கின்றது.
ஆதாரங்கள்
பகுப்பு:விருதுநகர் மாவட்டத்திலுள்ள கிராமங்கள் Alangulam
மஞ்சள் குத பூங்கொத்தி
மஞ்சள் குத பூங்கொத்தி (Yellow-vented flowerpecker)(Dicaeum chrysorrheum ) என்பது டைகேயிடே குடும்பத்தில் உள்ள ஒரு பறவை சிற்றினமாகும். இது வங்காளதேசம், பூட்டான், புரூணை, கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
வெளி இணைப்புகள்
பகுப்பு:Articles with 'species' microformats பகுப்பு:பூங்கொத்தி
கூடலூர் (நீலகிரி)
கூடலூர் (Gudalur) இந்தியாவின் தமிழ்நாடு மாநிலத்தில் அமைந்துள்ள நீலகிரி மாவட்டத்தில் இருக்கும் ஓர் இரண்டாம் நிலை நகராட்சி ஆகும். கூடலூரின் பொருளாதாரம் தேயிலைத் தொழிற்துறையைச் சார்ந்துள்ளது.
வரலாறு
கூடலூர் வட்டம் ஆங்கிலேயர் ஆட்சிக் காலத்தில் அப்போதைய மலபார் மாவட்டத்திற்கு உட்பட்ட பகுதியாகவே விளங்கியது.
புவியியலும் காலநிலையும்
இவ்வூரின் அமைவிடம் ஆகும். கூடலூர் மற்றும் பந்தலூர் பகுதிகள் மேற்குத்தொடர்ச்சி மலையின் மேற்குப்புற சரிவில் உள்ளன. கடல் மட்டத்திலிருந்து இவ்வூர் மற்றும் சுற்றுப் பகுதிகள் சராசரியாக 1000 மீட்டர் (3000 அடி) உயரத்தில் இருக்கின்றது. இதனால் கடும் குளிரோ வறுத்தெடுக்கும் வெயிலோ இன்றி ஆண்டு முழுவதும் இதமான காலநிலை உள்ளது. தென்மேற்கு மற்றும் வடகிழக்கு பருவமழை மூலமாக ஓர் ஆண்டிற்கு 120 ஏக்கர் (3,000 மிமீ) மழைப்பொழிவு கிடைக்கிறது. இப்பகுதி முழுவதும் சிறுசிறு குன்றுகளாக உள்ளதால் தேயிலை சிறப்பாக வளர்கிறது.கூடலூரின் வடபகுதியில் முதுமலை புலிகள் காப்பகக் காடு உள்ளது. கூடலூரின் வடகிழக்கு பகுதியில் மசினகுடி உள்ளது.
மக்கள் தொகை
2011 மக்கள் தொகை கணக்கெடுப்பின்படி, கூடலூரின் மொத்த மக்கள்தொகை 49,535. இதில் பாலின விகிதம் 1,032 பெண்களுக்கு 1000 ஆண்கள். இது 929 என்ற தேசிய விகிதத்தை விட உயர்ந்தது. மொத்தம் 5,359 பேர் ஆறு வயதுக்குக் கீழ் இருந்தனர். இதில் 2,719 ஆண்களும் 2,640 பெண்களும் இருந்தனர். முறையே 27.66 சதவிகிதம் மற்றும் 3.65 சதவிகிதம் என்ற விகிதத்தில் பட்டியலிடப்பட்டுள்ளது. நகரத்தின் சராசரி கல்வியறிவு 79.48% ஆகும், இது தேசிய சராசரியான 72.99% உடன் ஒப்பிடுகையில். மொத்தம் 12,101 குடும்பங்கள் இருந்தன. 551 விவசாயிகள், 1,759 பிரதான விவசாயத் தொழிலாளர்கள், 206 வீடமைப்புத் தொழில்கள், 14,488 பிற தொழிலாளர்கள், 1,803 குறுந்தொழிலாளர்கள், 90 குறு விவசாயிகள், 278 குறு விவசாயிகள், வீட்டுத் தொழிலில் உள்ள 119 தொழிலாளர்கள் மற்றும் 1,316 இதர குறுந்தொழில் ஆகியவற்றை உள்ளடக்கிய மொத்த 18,807 தொழிலாளர்கள் இருந்தனர். 2011-ஆம் ஆண்டின் சமய கணக்கெடுப்பின்படி, 59.83% இந்துக்கள், 26.01% முஸ்லிம்கள், 14.1% கிரிஸ்துவர், 0.01% சீக்கியர்கள், 0.05% மற்ற மதங்கள். 0.01% மதத்தைத் தவிர்த்தனர் அல்லது மத விருப்பத்தேர்வைச் சுட்டிக்காட்டவில்லை.
போக்குவரத்து
நீலகிரி மலைச்சாலையில் ஒன்றான என்.எச். 67, ஊட்டி கூடலூரை இணைக்கிறது. கர்நாடக மாநிலத்தின் குண்டல்பேட்டை, கேரளா மாநிலத்தின் மலப்புரம் மற்றும் சுல்தான் பத்தேரி ஆகிய இடங்களுடன் சாலை மூலம் கூடலூர் இணைக்கப்பட்டுள்ளது. கோவை வாளையார், பாலக்காடு, பெரிந்தல்மன்னா, நிலம்பூர் வழியாக 20 கி.மீ மட்டுமே மலைச்சாலையில் பயணம் செய்து கூடலூரை அடையலாம். பேருந்துகள், கூடலூரிலிருந்து ஊட்டி, கோவை, மேட்டுப்பாளையம், திருப்பூர், ஈரோடு, பொள்ளாச்சி, நாகர்கோவில், திருநெல்வேலி, சென்னை ஆகிய இடங்களுக்கு இயக்கப்பட்டு வருகின்றன.
அரசியல்
கூடலூர் சட்டமன்றத் தொகுதி நீலகிரி மாவட்டத்தின் மூன்று சட்டமன்ற தொகுதிகளில் ஒன்றாகும். கூடலூர் நீலகிரி மக்களவைத் தொகுதியில் அமைந்துள்ளது.
பார்க்க வேண்டிய இடங்கள்
ஊசிமலை காட்சிமுனை, தவளை மலை காட்சிமுனை, தொரப்பள்ளி தொங்கு பாலம், ஜீன்பூல் கார்டன், தேவாலா மற்றும் சேரம்பாடி சுரங்கங்கள், முதுமலை வன விலங்கு சரணாலயம், குசுமகிரி முருகன் கோயில், சந்தனமலை முருகன் கோயில், நம்பாலக்கோட்டை சிவன் கோயில், மசினகுடி, மாயார், மற்றும் நெலாக்கோட்டை,பந்தலூர் குருசுமலை, சாமியார் மலை சேரங்கோடு.
வெளி இணைப்புகள்
பகுப்பு:நீலகிரி மாவட்ட நகராட்சிகள் பகுப்பு:நீலகிரி மாவட்டத்திலுள்ள ஊர்களும் நகரங்களும்
ஆர். டி. ராஜா
'''ஆர். டி. ராஜா (R.D. Raja''') என்பவர் ஒரு இந்தியத் திரைப்படத் தயாரிப்பாளர், படைப்பு உருவாக்குநர், பாடலாசிரியர் மற்றும் திரைப்பட மேம்பாட்டு ஆலோசகராக தமிழ்த் திரையுலகில் இயங்கி வருபவர் ஆவார். மேலும் இவரது திரைப்படத் தயாரிப்பு நிறுவனமான 24 ஏஎம் ஸ்டுடியோ மூலம் தயாரிக்கப்படும் தமிழ்த் திரைப்படங்களுக்காக இவர் சிறப்பாக அறியப்படுகிறார்.
துவக்க ஆண்டுகள்
இவர் அறிவுமதி, செல்வபாரதி போன்றோரிடம் உதவி இயக்குநராக வேலை பார்த்து திரைப்படத் துறையில் முறையான அனுபவம் பெற்றார். பின்னர் பல விளம்பரப் படைப்புகளை உருவாக்கி இருக்கிறார். தமிழ்த் திரைத்துறையில் ஆர். டி. ராஜா அவரது தொழில் வாழ்க்கையை திரைப்படங்களின் மேம்பாட்டு ஆலோசகராகத் துவக்கினார். இவர் மேம்பாட்டு ஆலோசகராக பாஸ் என்கிற பாஸ்கரன், ஏழாம் அறிவு, வழக்கு எண் 18/9, கேடி பில்லா கில்லாடி ரங்கா, ஜில்லா. போன்ற படங்களுக்கு பணியாற்றியுள்ளார். படைப்பு உருவாக்குநராக கேடி பில்லா கில்லாடி ரங்கா, வருத்தப்படாத வாலிபர் சங்கம்,  மான் கராத்தே. போன்ற படங்களுக்கு பணியாற்றினார். மேலும் இவரால் தமிழ், தெலுங்கு, மலையாளம் ஆகிய மொழிகளில் ஒரே நேரத்தில் தயாரிக்கப்பட்ட பன்மொழிப் படமும் சிவ கார்த்திகேயன் மற்றும் கீர்த்தி சுரேஷ் ஆகியோர் முன்னணி பாத்திரங்களில் நடித்த ரெமோ திரைப்படம் தயாரிக்கப்பட்டது. இதையடுத்து  இயக்குனர் மோகன் ராஜாவின் இயக்கத்தில், சிவகார்த்திகேயன், நயன்தாரா ஆகியோர் முன்னணி பாத்திரத்தில் நடித்த வேலைக்காரன் படத்தை தயாரித்தார். நிவின் பாலியுடனான ஒரு படத்துக்கு ஒப்பந்தம் செய்துள்ளார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்த் திரைப்படத் தயாரிப்பாளர்கள்
படுகொலை
படுகொலை (massacre) என்பது பெரும் எண்ணிக்கையிலான மக்களைக் கொல்வது, குறிப்பாக எந்தச் சண்டையிலும் ஈடுபடாதவர்கள் அல்லது தங்களைத் தற்காத்துக் கொள்ள வழியில்லாதவர்கள் ஆகும். படுகொலை பொதுவாக தார்மீக ரீதியாக ஏற்றுக்கொள்ள முடியாததாகக் கருதப்படுகிறது. குறிப்பாக பாதுகாப்பற்ற பாதிக்கப்பட்டவர்களுக்கு எதிராக அரசியல் செயற்பாட்டாளர் குழுவால் நிகழ்த்தப்படும் போது ஏற்றுக்கொள்ள முடியாததாகக் கருதப்படுகிறது. படுகொலை என்பதற்கான massacre என்ற ஆங்கிலப்பதமானது "கசாப்பு" ("butchery") அல்லது "மிகு கொலை" ("carnage") என்பதற்கான பிரெஞ்சு சொல்லிலிருந்து பெறப்பட்டது.
Further reading
*
தேசிய தேன் மாதம்
தேசிய தேன் மாதம் (National Honey Month) என்பது அமெரிக்காவில் ஆண்டுதோறும் செப்டம்பர் மாதத்தில் கொண்டாடப்படும் ஒரு கொண்டாட்டம் மற்றும் விளம்பர நிகழ்வு ஆகும்.
தேசிய தேன் மாதத்தின் நோக்கமாக அமெரிக்கத் தேனீ வளர்ப்பு, தேனீ வளர்ப்பு தொழில் மற்றும் தேனை இயற்கையான மற்றும் நன்மை பயக்கும் இனிப்பானாக மேம்படுத்துவதாகும்.
அமெரிக்காவில் உள்ள பல தேனீ வளர்ப்பவர்களின் தேன் சேகரிப்பு பருவத்தின் முக்கியமான மாதமாக இருப்பதால், தேன் உற்பத்தியாளர்களுக்குச் செப்டம்பர் குறிப்பிடத்தக்கது.
வரலாறு
செப்டம்பர் மாதம் விழிப்புணர்வு மாதமாகtஹ் தேசிய தேன் வாரியத்தால் தொடங்கப்பட்டது. இது 1989-ல் அமெரிக்காவின் விவசாயத் துறையினால் நிறுவப்பட்ட மற்றும் மேற்பார்வையிடப்பட்ட அமைப்பாகும்.
திவா மக்கள் (இந்தியா)
திவா மக்கள் (Tiwa people) என்பவர்கள் வடகிழக்கு இந்தியாவிலுள்ள அசாம் மற்றும் மேகாலயா மாநிலங்களில் முக்கியமாக வசிக்கும் ஒரு இனக்குழுவினராகும். அருணாசலப் பிரதேசம், மணிப்பூர் மற்றும் நாகாலாந்தின் சில பகுதிகளிலும் இவர்கள் காணப்படுகின்றனர். இவர்கள் அசாம் மாநிலத்தில் ஒரு பட்டியல் பழங்குடியினராக அங்கீகரிக்கப்பட்டுள்ளனர். அசாமிய புரஞ்சி மொழியிலும் குடியேற்ற இலக்கியங்களிலும், இந்திய அரசியலமைப்பிலும் இவர்கள் லாலுங்குகள் என்று அழைக்கப்பட்டனர். இருப்பினும் இவர்கள் தங்களை திவா ("கீழே இருந்து உயர்த்தப்பட்டவர்கள்" என்று பொருள்) அழைக்க விரும்புகிறார்கள். இவர்களது அண்டைப் பகுதிகளில் சிலர் இன்னும் இவர்களை லாலுங் எனறே அழைக்கின்றனர்.
இவர்கள் மலைப்பகுதியில் வசிக்கும் திவா எனவும், பள்ளத்தாக்கில் வசிக்கும் திவா என இரண்டு துணைக் குழுக்களாக பிரிக்கப்பட்டு, மாறுபட்ட கலாச்சார அம்சங்களைக் கொண்டுள்ளனர். பா போராய் என்பவர் திவா சமூகத்தின் நிறுவனர் ("இந்ரோசிங் தேவ்ரி") ஆவார். இவர் திவா சமுதாயத்தின் கட்டுமானத்திற்கு நிறைய பங்களித்துள்ளார். இவர் "ஓ அங்கே திவா தோசிமா" என்ற திவா தேசிய கீதத்தையும் எழுதினார்.
ஜங்கல் பலாகு என்பது அசாமின் சுற்றுலாத் தலமாகும் இது திவா மக்களின் நாட்டுப்புறக் கதைகளில் அடிக்கடி இடம் பெறுகிறது. இவர்கள் பிரிக்கப்படாத தர்ரங் மாவட்டத்தின் ( சோணித்பூர் ) கிழக்குப் பகுதியில் அமைந்துள்ள தங்கள் தாயகத்திலிருந்து நீண்ட காலத்திற்கு முன்பு இங்கு குடிபெயர்ந்ததாக நம்புகிறார்கள். இவர்களின் அசல் தாயகத்தின் நினைவு இவர்களின் பிரபலமான பாடலான "லாலி-லை-ஹிலாலி" என்பதில் வெளிப்படுத்தப்பட்டுள்ளது. ஹிலாலியின் இந்த நாட்டுப்புறக் கதைகள் கச்சாரிகளால் அருணாச்சல மலைகள் மற்றும் இன்றைய சோணித்பூர், லக்கிம்பூர், தேமாஜி, தின்சுகியா, திப்ருகார், சிவசாகர் ஆகிய மாவட்டங்கள் உட்பட முழுப் பகுதியும் திக்ரோங் மற்றும் திகோவ் ஆறுகளால் சூழப்பட்டு ஒரு காலத்தில் ஒரே இராச்சியமாக இருந்ததைச் சுட்டிக்காட்டுகிறது. மையம்|frameless|400x400px திவாக்கள் ஜெயந்தியா இராச்சியத்தின் கீழ் இருந்தனர். ஆனால் அது பிரதாப் சிங்காவின் ஆட்சியின் போது அஹோம் மேலாதிக்கத்தை ஒப்புக் கொள்ள வேண்டியிருந்தது. 1659 கி.பி.யில் ஜெயத்வாஜ் சிங்கவை கோபா ராஜா தனது அதிபதியாக ஏற்றுக்கொண்டார், ருத்ர சிங்காவின் ஆட்சியின் போது ஜெயந்தியா இராச்சியத்தின் மீது படையெடுக்க கோபா ஒரு இராணுவ தளமாக பயன்படுத்தப்பட்டது. திவாக்களின் தலைவர் சிவசிங்கா ஆட்சியின் போது அஹோம் மேலாதிக்கத்தை அகற்ற முயன்றார். ஆனால் அவர் அடக்கப்பட்டார். இந்த மாநிலம் முன்பு போர்புகானின் கீழ் குவகாத்தி அரசாங்கத்தின் பிற்சேர்க்கையாக இருந்தது. ஆனால் மோமோரியா கிளர்ச்சியின் போது, இப்பகுதி ஜெயந்தியாக்களின் ஆட்சியின் கீழ் வந்தது.
சமவெளி திவாக்கள்
சமவெளி திவாக்கள் பிரம்மபுத்திரா பள்ளத்தாக்கின் தெற்குக் கரையின் சமவெளியில் வாழ்கின்றனர். பெரும்பாலும் மோரிகோன், நகோன், ஹொஜாய், காமரூப் ஊரக மாவட்டம், சிவசாகர் மாவட்டம், ஜோர்ஹாட் மாவட்டம், சோணித்பூர் மாவட்டம், லக்கிம்பூர் மாவட்டம் மற்றும் தேமாஜி மாவட்டம் ஆகிய மாவட்டங்களில் உள்ள பகுதிகளில் இவர்கள் வசிக்கின்றனர். இவர்கள் அசாமியை தாய் மொழியாக பேசுகிறார்கள். இவர்களின் வம்சாவளி அமைப்பு நிச்சயமாக ஆணாதிக்கமானது. இவர்களின் தந்தைவழி பெயர்கள் இவர்களின் குலப் பெயர்களிலிருந்து பெறப்பட்டவை அல்ல, மாறாக பொதுவான அசாமிய குடும்பப்பெயர்களாகும் இவர்களின் மதம் அசாமிய இந்து மதத்துடன் பல கூறுகளைப் பகிர்ந்து கொள்கிறது ஆனால் குறிப்பிட்டதாகவே உள்ளது. சமவெளி திவாக்கள் பாடிய "கோடல்போரியா கீத்", சமவெளி திவாக்களின் நாட்டுப்புற பாடல்கள் அசாமிய & திவா கலவையில் பாடப்பட்டது.
திவா திருவிழாக்கள்
திருவிழாக்கள் திவா மக்களின் கலாச்சாரத்தின் குறிப்பிடத்தக்க பகுதியாகும். திவா பழங்குடியினரின் பல பண்டிகைகள் உள்ளன. திவா மக்கள் பல நிகழ்வுகளையும் பண்டிகைகளையும் கொண்டாடுகிறார்கள். திவா பழங்குடியினரின் முக்கிய திருவிழாக்களில் பிசு (பிஹு), ஜான்பீல் மேளா, வான்சுவா திருவிழா முதலியன அடங்கும்
இணைய ஆதாரங்கள்
பகுப்பு:பழங்குடிகள்
டிஸ்டிமிமியா
டிஸ்திமியா இப்போது நிரந்தர மன தளர்ச்சி சீர்குலைவு (PDD) என அறியப்படுகிறது, இது மனநலக்குறைவு, அதே அறிவாற்றல் மற்றும் உடல் ரீதியான பிரச்சினைகள் மன அழுத்தம், குறைவான கடுமையான ஆனால் நீடித்திருக்கும் அறிகுறிகளைக் கொண்ட மனநிலை குறைபாடு ஆகும். [4] [5] [6] 1970 களின் பிற்பகுதியில் "மன தளர்ச்சி" என்ற பதத்திற்கு மாற்றாக ராபர்ட் ஸ்பிஸ்செர் இந்த கருத்தை உருவாக்கியது. [7]
1994 (DSM-IV) இல் வெளியிடப்பட்ட மனநல நோய்கள் பற்றிய கண்டறிதல் மற்றும் புள்ளிவிவர கையேட்டின் நான்காவது பதிப்பின் படி, டைஸ்டிமியா நாள்பட்ட மனத் தளர்ச்சியின் கடுமையான நிலை, இது குறைந்தபட்சம் இரண்டு ஆண்டுகளுக்கு (குழந்தைகள் மற்றும் பருவ வயதினருக்கு ஒரு வருடம்) தொடர்கிறது. டிஸ்டைமியா முக்கிய மன தளர்ச்சி குறைபாட்டைக் காட்டிலும் குறைவான கடுமையான மற்றும் கடுமையானது. [8] டிஸ்டைமியா ஒரு நாள்பட்ட கோளாறு என்பதால், நோய் கண்டறிதல் ஏற்படுமானால், நோயாளிகள் பல ஆண்டுகளுக்கு அறிகுறிகளை அனுபவிக்கலாம். இதன் விளைவாக, மன அழுத்தம் அவற்றின் பாத்திரத்தின் ஒரு பகுதியாக இருப்பதாக அவர்கள் நம்பலாம், எனவே அவர்கள் மருத்துவர்கள், குடும்ப உறுப்பினர்கள் அல்லது நண்பர்களுடனான அவர்களின் அறிகுறிகளைக்கூட விவாதிக்கக்கூடாது.
டிஸ்டைமியா பெரும்பாலும் பிற மன நோய்களைக் கொண்டிருக்கும். ஒரு "இரட்டை மனச்சோர்வு" என்பது டிஸ்டிமியாவுடன் கூடுதலாக பெரும் மனத் தளர்ச்சி நிகழ்வுகளின் நிகழ்வு ஆகும். சிஸ்டிமிம் மனநிலைகள் மற்றும் ஹைப்போமோனிக் மனநிலைகளின் காலங்களுக்கு இடையில் மாறுதல் சைக்ளோதிமியாவின் அறிகுறியாகும், இது பிபிலார் சீர்குலைவின் லேசான மாறுபாடு ஆகும். =மேற்கோள்கள்=
இராஜஹிய விக்கிரமய
இராஜஹிய விக்கிரமய இலங்கையில் தயாரிக்கப்பட்ட முதலாவது ஊமைத் திரைப்படமாகும். இத்திரைப்படத்தை மேமன் இனத்தைச் சேர்ந்த கொழும்பு வர்த்தகரான ரி.ஏ.ஜி. நூர்பாய் என்பவர் 1925 ஆம் ஆண்டில் தயாரித்துள்ளார்.
இப்படத்தை இந்தியாவின் இயக்குநரான குப்தா இயக்கியிருந்தார். என். எம். பெரேரா இதில் கதாநாயகனாக நடித்தார். (என். எம். பெரேரா இலங்கையின் இடதுசாரி அரசியலில் முக்கியமானவர்களுள் ஒருவர்) அவருடன் சிவில் பீமா என்ற பறங்கி இனப் பெண் கதாநாயகியாக நடித்தார்.
இந்தத் திரைப்படத்துக்கு போதிய விளம்பரமோ, பிரபல்யமோ கிடைக்கவில்லை. இதனால் இத்திரைப்படம் வெற்றி பெறவில்லை. இருப்பினும் தயாரிப்பாளர் ரி.ஏ.ஜி. நூர்பாய் எடுத்த இந்த முதலாவது முயற்சி இலங்கையின் திரைப்பட உலகில் அழியாதது. 1920 ஆம் ஆண்டில் நூர்பாய் கொழும்பு வெள்ளவத்தையில் பிளாசா எனும் திரையரங்கையும் அமைத்துள்ளார். இத்திரையரங்கு 1983 ஆடிக்கலவரத்தில் தீக்கிரையானது.
வெளி இணைப்புகள்
பகுப்பு:1925 சிங்களத் திரைப்படங்கள் பகுப்பு:இலங்கைத் திரைப்படங்கள் பகுப்பு:சிங்களத் திரைப்படங்கள் பகுப்பு:இலங்கை கறுப்புவெள்ளைத் திரைப்படங்கள் பகுப்பு:இலங்கை நாடகத் திரைப்படங்கள்
சோழியவிளாகம் சாமுண்டீஸ்வரசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாமுண்டீஸ்வரர், பிருகன்நாயகி சன்னதிகளும், விநாயகர், சுப்ரமணியர், சண்டிகேஸ்வரர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. புரட்டாசி மாதம் நவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பென்டேன்கள்
மேற்கோள்கள்
பகுப்பு:ஆல்கேன்கள் பகுப்பு:நீரகக்கரிமங்கள்
வளைவு மையம்
thumb|ஒரு குழி ஆடியில் ஒளிக் கதிர்கள் வடிவவியலில், ஒரு வளைகோட்டின் வளைவு மையம்  (center of curvature) என்பது அவ்வளைகோட்டின் வளைவு ஆரத்திற்குச் சமமான தூரத்தில் செங்கோட்டின் மீதமையும் புள்ளியைக் குறிக்கும். வளைவின் மதிப்பு ,பூச்சியமெனில் வளைவு மையமானது முடிவிலிப் புள்ளியாக இருக்கும். ஒரு வளைகோட்டின் வளைவு மையம் அதன் கொஞ்சு வட்டத்தின் மையமாக இருக்கும். வளைவு மையம் வளைகோட்டின் இரு நுண்ணளவு நெருக்கமான இரு செங்கோடுகள் சந்திக்கும் புள்ளியே அவ்வளைகோட்டின் வளைவு மையமென கணிதவியலாளர் அகுஸ்டின்-லூயி கோசி வரையறுத்துள்ளார். வளைகோட்டின் மீதுள்ள ஒவ்வொரு புள்ளிக்கும் வளைவு மையங்களின் இயங்குவரையானது அவ்வளைகோட்டின் அலர் வளைவரையாகும் (மலரி). ஒளியியலில் வில்லைகள், ஆடிகள் ஆகியவற்றின் ஆய்வுகளில் வளைவு மையம் பயன்படுகிறது (காண்க:வளைவு ஆரம்).
ஒரு வில்லை அல்லது ஆடியில் விழும் ஒளிக்கதிர்கள் ஒருங்குவது போன்று (குவி வில்லைகள், குழி ஆடிகள்) அல்லது விரிவது போன்று (குழி வில்லைகள், குவி ஆடிகள்) தோன்றும் புள்ளிக்கும் அவ்வில்லை அல்லது ஆடிக்கும் இடைப்பட்டக் கோள தொலைவாகவும் வரையறுக்கலாம்.
தீபாவளி (சைனம்)
சைன மதத்தில் தீபாவளி (Diwali (Jainism) மிகவும் சிறப்பு வாய்ந்த ஒரு நாளாகக் கருதப்படுகிறது. இது தற்போதைய அண்ட யுகத்தின் இருபத்தி நான்காவது மற்றும் கடைசி சமண தீர்த்தங்கரரான மகாவீரர் மோட்சம் அடைந்ததனைக் குறிக்கிறது. இது இந்துக்களின் தீபாவளி பண்டிகையான அதே தினத்தில் கொண்டாடப்படுகிறது. இந்த நாள் சமணர்களுக்கு அந்த ஆண்டின் முடிவையும், அவர்களின் 24 வது தீர்த்தங்கர மகாவீரரின் நினைவு விழாவாகவும் கொண்டாடப்படுகிறது.
வரலாறு
மகாவீரர் கி.மு 5 ஆம் நூற்றாண்டில் அக்டோபர் 15 ஆம் நாள் வீடுபேறு அடைந்தார் என சதிவாசகா உறுதிபடுத்தியுள்ளார்.
இந்த சகாப்தத்தின் 24 வது தீர்த்தங்கரரான மகாவீரர் சைன மதத்திற்கு புத்துயிர் அளித்தார்.மரபுப்படி மகவீரரின் தலைமை சீடரன கணாதரர் இதே நாளில் ஞானம் பெற்றார். எனவே சைன மதத்தில் இந்த தீபாவளி பண்டிகையனது மிக முக்கியமான திருவிழாக்களில் ஒன்றாகக் கொண்டாடப்படுகிறது.
மகாவீரரின் வீடுபேறு அடைந்த நாள் தான் தீபாவளி என சைன புத்தகங்களில் குறிப்பிடப்பட்டுள்ளது. ஆச்சார்யா ஜிவசேனா என்பவரால் எழுதப்பட்ட ஹரிவம்ச புராணத்தில் தீப்பவளி பற்றிய குறிப்பு உள்ளது. அந்த நூலில் தீபாவளிகயா என்ற வார்த்தை இடம்பெற்றுள்ளது. இதுவே தீபாவளி பற்றிய மிகப் பழமையான சான்றாகக் கருதப்படுகிறது. மேலும், இந்த நூல் கி.பி 705 ஆம் ஆண்டில் சாலிவாகன ஆண்டு காலத்தில் இயற்றப்பட்டது.
கொண்டாட்டம்
தீபாவளி காலையில், உலகெங்கிலும் உள்ள அனைத்து சைன கோவில்களிலும் மகாவீரரிடம் பிரார்த்தனை செய்தபின் நிர்வான் லட்டு வழங்கப்படுகிறது. சைன மதத்தின் மிக முக்கியமான கொள்கை அகிம்சை, இதனால் அவர்கள் வாழும் உயிர்களுக்கு தீங்கு ஏற்படக்கூடாது என்பதற்காக இவர்கள் தீபாவளிப் பண்டிகையின் போது பட்டாசு வெடிப்பதை தவிர்க்க முயல்கின்றனர்.
சான்றுகள்
பகுப்பு:பண்டிகைகள் பகுப்பு:சமண விழாக்கள்
சுரபி நாடகக் குழ
சுரபி நாடகக் குழ அல்லது சிறீ வெங்கடேஸ்வரா நாட்டிய மண்டலி (Surabhi - also known as Sri Venkateswara Natya Mandali) ஐதராபாத்தைச் சேர்ந்த தெலுங்கு மொழி பேசும் ஒரு குடும்பத்தின் பல தலைமுறையினரால்,  1880 முதல் 135 ஆண்டுகளுக்கு மேலாகத்  தொடர்ந்து தற்போதும் இயங்கி வருகிறது.
சுரபி நாடகக் குழுவினர், ஆண்டுகளாக இராமாயணம், மகாபாரதம் மற்றும் பாகவதப் புராணக் கதைகள் தொடர்பான மேடை நாடகங்களை நடத்தி வருகிறார்கள்.. பிரான்சு போன்ற வெளிநாடுகளில் சுரபி நாடகக் குழுவினர் மேடை நாடகம் நடத்துகின்றனர். சுரபிக் குழுவின் மேடை நாடகக் கலைஞர்கள் அனைவருமே ஒரே குடும்பத்தின் தலைமுறையினர் ஆவார்.
இக்குடும்பத்தினரின் தற்போதைய தலைமுறையினர் கல்வியில் முனைவர் போன்ற பல பட்டங்களை பெற்றாலும், மேடை நாடகக் கலைக்கும் முக்கியத்துவம் தருகின்றனர். இந்நாடகக் கலைக் குழுவினர் தங்கள் வாழ்வாதாரத்திற்கு வேறு பணிகளில் இருந்தாலும், இந்நாடகக் கலையையும் பாரம்பரியத்தையும் பாதுகாக்க, மாலை நேரங்களில் மேடை நாடகங்களை நடத்தி வருகிறார்கள்.
இக்குடும்ப நாடகக் குழுவின் உறுப்பினர்கள், மேடை நாடகங்களுக்கான வசனம், இசை, பாடல்கள், இயக்கம், நடிப்பு, உடை,  ஒப்பனை, ஒலி,  ஒளி போன்றவகைகளை  கவனித்துக் கொள்கின்றனர்.